బహుమతి (గిఫ్ట్)

బహుమతి లేదా గిఫ్ట్ అనేది ప్రతిఫలంగా చెల్లించకుండా స్వచ్ఛందంగా ఇవ్వబడుతుంది లేదా ప్రశంసల చిహ్నంగా ఇవ్వబడుతుంది. (సాధారణంగా డబ్బు లేదా వస్తువు). సాధారణంగా బంధువులతో, స్నేహితులతో సత్సంబంధాన్ని పెంచుకోవడానికి ప్రేమానురాగాలతో ఆప్యాయతతో కృతజ్ఞతా భావాన్ని చూపించే మార్గంగా వివిధ సందర్భాలలో బహుమతిని ఇస్తారు. ప్రజలు స్వచ్ఛందంగా బహుమతులు ఇస్తారు మరియు ప్రతిఫలంగా ఏమీ ఆశించరు. బహుమతి అనేది సాధారణంగా పుట్టినరోజు, పెళ్ళిరోజు, పండుగలరోజు వంటి ప్రత్యేక సందర్భాలలో బంధువులు లేదా స్నేహితులు ఒకరికొకరు ఇచ్చుకున్నేది. ఉదాహరణకు ప్రజలు క్రిస్మస్, దీపావళి వంటి పండుగల సమయంలో చాక్లెట్లు, స్వీట్లు, పండ్లు, డ్రై ఫ్రూట్స్, బొమ్మలు వంటి బహుమతులు పంచుకుంటారు. సాధారణంగా పెద్దలు పిల్లలకు బహుమతులను అందిస్తారు. పుట్టినరోజు, పెళ్ళిరోజు, పెళ్ళి రిసెప్షన్ రోజు వంటి కార్యక్రమాలలో ఇచ్చే బహుమతులు పుట్టినరోజు జరుపుకుంటున్న వ్యక్తికి లేదా పెళ్ళి జంటకు బహుమతులు ఇచ్చే వ్యక్తులు నేరుగా అందిస్తారు. ఇలాంటి సమయంలో ఇచ్చే బహుమతులకు రంగు కాగితాలను అందంగా చుట్టి ఇస్తారు. బహుమతులను ఇచ్చిపుచ్చుకునే సాంప్రదాయంలో ఇచ్చే వ్యక్తికి మరియు గ్రహీతకి ఇద్దరికీ సంతోషాన్ని కలిగిస్తుంది.

ఇవి కూడా చూడండి
పతకం - వ్యక్తి యొక్క కృషి గుర్తింపుగా ఇచ్చేది.
బహుమతి (ప్రైజ్) - గెలుపొందిన వారికి ఇచ్చేది.
కానుక - భక్తితో ఇచ్చేది.
దానం - జాలితో ఇచ్చేది. 
విరాళం - స్వచ్ఛంద ప్రయోజనాల కోసం ఇచ్చేది

మూలాలు

 
 
 

బహుమతులు